**Atbildes uz jautājumiem par Sarunu procedūrā Nr. AST2018/15 "Rezerves dispečervadības un datu centra apakšstacijā "Tume" pašpatēriņa nodrošinājuma projektēšana un izbūve"**

**1. Jautājums:** Lūdzu, precizējiet apakšstacijas Nr. 151 "Tume" 110 kV teritorijas plānu. Ir vajadzīgs apstiprināts teritorijas plāns jaunajai 110 kV apakšstacijai ar pamatu izvietojumu un kabeļu aizsargcauruļu izvietojumu.

**Atbilde:** Apakšstacijas Nr. 151 "Tume" plāns ir ievietots AS "Augstsprieguma tīkls" mākoņservisā, piekļuve mākoņservisam tiks nodrošināta pēc attiecīga pieprasījuma saņemšanas pa e-pastu iepirkumi@ast.lv.

**2. Jautājums:** Ir vajadzīgs apakšstacijas Nr. 151 "Tume" izbūves laika grafiks.

**Atbilde:** Apakšstacijas izbūves termiņi:

1) Apakšstacijas 110kV sadalnes izbūves termiņš - 2018. gada septembris;

2) Apakšstacijas vadības ēkas izbūves termiņš - 2018. gada augusts;

3) Apakšstacijas 330kV sadalnes izbūves termiņš - 2019. gada maijs.

**3. Jautājums:** Ir vajadzīgs apakšstacijas Nr. 151 "Tume" pašpatēriņa sadalnes projekts.

**Atbilde:** Šobrīd projekts vēl nav saskaņots ar pasūtītāju. Lūdzu vadīties pēc projektēšanas uzdevuma.

**4. Jautājums:** Par projektējamiem elektrobarošanas 110 kV spriegummaiņu un 0,69/0,4kV transformatoru kabeļiem:

4.1. Pēc kādas pieslēgtās jaudas tie ir jāizvēlas - 120kVA, l60kVA. 200kVA vai pēc aplēses jaudas (RDDC- 85kW, a/st."Tume" - lūdzam norādīt)?

4.2. Cik dzīslu kabeļi jāizmanto (ja pielieto TN-S sistēmu, tad tām jābūt piecām dzīslām)?

**Atbilde:** Kabeļus paredzēt atbilstoši uzstādāmo iekārtu jaudām. Uz a/st."Tume" pašpatēriņa sadalni paredzēt vara kabeļus ar 70 mm2 šķērsgriezumu.

Spēka kabeļus paredzēt ar četrām dzīslām.

**5. Jautājums:** Kad ir paredzēta RDDC pieguļošās teritorijas gatavība, lai tajā izvietotu 2x200kVA transformatoru KTA?

**Atbilde:** Rezerves dispečervadības un datu centra izbūve notiks no 2018. gada novembra līdz 2019. gada oktobrim. KTA un kabeļu trases izbūve būs jāveic paralēli šī objekta būvniecībai, savstarpēji saskaņojot darbus.

**6. Jautājums:** Lūdzu apstiprināt, ka darbu apjoms aprobežosies tikai ar Projektēšanas uzdevuma 5. nodaļas prasībām un tikai šī apjoma darbu izmaksas ir jāiekļauj piedāvājumā?

**Atbilde:** Darba apjoms ir aprakstīts "Tehniska uzdevums" (nolikuma pielikums Nr. 6) un "Cenu saraksts" (nolikuma pielikums Nr. 5). Tehniskā uzdevuma Ievada 1. punktā norādīts - Tehniskā uzdevuma 1. pielikumā dots projektēšanas uzdevums "Rezerves dispečervadības un datu centra (RDDC) izbūvei", kura 5. Nodaļa "Pašpatēriņa pārbūve apakšstacijā "Tume"" attiecas uz šo Tehnisko uzdevumu. Uz šo Tehnisko uzdevumu attiecas arī projektēšanas uzdevuma I daļa "Vispārīgie noteikumi".

**7. Jautājums:** Vai Projektēšanas uzdevuma 5. nodaļas 5.11. apakšpunktā minētās RAA spaiļu kastes ir domātas 110 kV spriegummaiņu kastes un prasības ir attiecināmas uz tām?

**Atbilde:** Prasības attiecas uz visām uzstādāmajām sadalnēm, ieskaitot spēka sadalnes.

**8. Jautājums:** Vai Tehniskā uzdevuma IX punkta visas prasības ir attiecināmas uz šo konkursu?

**Atbilde:** Jāievēro prasības, kas attiecas tikai uz pašpatēriņa tīkla izbūvi.

**9. Jautājums:** Lūdzu apstiprināt, ka jāizstrādā vienkāršotais tehniskais projekts un Būvatļaujas izņemšana nav nepieciešama.

**Atbilde:** Pašpatēriņa pārbūves apakšstacijā "Tume" apjoms šķērso teritorijas, kurās līdz 2019. oktobrim tiks būvēts Rezerves dispečervadības un datu centrs un līdz 2018. gada septembrim tiks veikta apakšstacijas Nr. 151 "Tume" 330 kV ĀSI izbūve un 110 kV ĀSI pārbūves. Abu šo projektu būvniecība tiek veikta, saņemot būvatļauju. AS "Augstsprieguma tīkls" uzskata, ka arī pašpatēriņa pārbūvei apakšstacijā "Tume" būs nepieciešama būvatļauja.